65 



ning^. Navnlig de meget lange og fugleagtige Baglemmer er jo 

 forbavsende. 



Podokesaunis er vistnok det tidligst kendte Hvirveldj'r, som 

 uden al Tvivl stadigt bevægede sig i oprejst Stilling paa to Ben. 

 Man regner, at der er hengaaet 10 Millioner Aar siden Trias- 

 tidens Begrundelse, og at dette Afsnit af Jordens Udvikling havde 

 en Varighed af 2V 2 Millioner Aar. Denne saakaldte Kæmpeøgle 

 er da en stor Mærkelighed i saa tidlig en Jordperiode. Thi det 

 stærke Særpræg i flere af dens Knogler fjærner den ret betyde- 

 ligt fra Slægtskabet med de Thekodontosaurier og Plateosaurier, 

 som V. Huene har beskrevet (se Fig. 63 og 95 B, C og D), og 

 disse vilde, hvis Podokesaurus er en Kæmpeøgle, altsaa ikke 

 kunne danne Kæmpeøglernes Stamme, som denne Forfatter me- 

 ner. Den kan maaske sammenfattes med Saltopiis (Fig. 90, 2), 

 men slutter sig muligvis ogsaa nærmere til Parasuchierne (se 

 Bækkenet Fig. 91, 1). Fossiliernes Mangelfuldhed gør det dog 

 vanskeligt at udtale noget bestemt derom. Hverken Dr. Talbot 

 eller Professor Lull nævner Saltopiis eller Parasuchierne til 

 Sammenligning, end sige da Oldfuglen. 



Men efter hvad der ovenfor er udviklet, synes det dog tyde- 

 ligt, at der i Triastiden fandtes Kæmpeøgler (Dinosauria) og Ur- 

 krokodiller (Parasuchia), som det er vanskeligt at holde ude fra 

 hinanden, fordi de frembyder stærke indbyrdes Ligheder tillige- 

 med adskillige fugleagtige Træk. De staar aabenbart hinanden 

 meget nær i Udspring og synes at være Grene, der udgaar fra 

 en fælles Stamme tidligt i Trias eller maaske allerede i Perm- 

 tiden. Hvorledes Fuglene muligvis nærmer sig til denne Stamme, 

 skal vi forsøge at udrede i femte Afsnit. 



Før vi naar saa vidt, har vi dog endnu mange andre inter- 

 essante Ting at gøre os bekendt med. Maaske andre Former 

 ogsaa slutter sig til denne Fællesstamme og kan klare vort Blik 

 for de endnu uforstaaelige Overgange. Vi vil da først sætte os 

 lidt ind i Legemets Bygningsforhold hos de Krybdyr, der engang 

 paa mægtige Vinger gennemskar Lufthavet ligesom Fuglene nu. 



^ Da Fig. 68 har været en sen og vanskelig Tegning at udfore, trak det saa 

 længe ud med Fuldendelsen, at det lykkedes mig at faa anbragt en Gengis- 

 ning af Podokesaurus derpaa efter Dr. LuUs Rekonstruktion. Den er ligesom 

 de øvrige Øgler paa dette Billed forst modelleret i Plastelin for at faa de rette 

 Forhold i Kroppen. Forlemmerne har jeg dog gjort lidt længere i Betragtning 

 af den tidlige Jordperiode, og fordi Underarmens Længde jo ikke er sikker. 



